
BIROUL PERMANENT AL






CAMEREI DEPUTAŢILOR


Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.107/2007 privind modificarea alineatului (1) al articolului 2 din Ordonanţa de urgenţă a Guvernului nr.17/2005 pentru stabilirea unor măsuri organizatorice la nivelul administraţiei publice centrale, trimis comisiei noastre spre dezbatere şi avizare în fond, în procedură de urgenţă, cu adresa nr. PL.x 685 din 15 octombrie 2007.


Prin obiectul de reglementare şi conţinutul său, proiectul de lege se încadrează în categoria legilor ordinare.
                         PREŞEDINTE,                           SECRETAR,

             RELU FENECHIU                  SERES DENES                                                                            

RAPORT

asupra proiectului de Lege pentru aprobarea Ordonanţei de urgenţă a Guvernului nr.107/2007 privind modificarea alineatului (1) al articolului 2 din Ordonanţa de urgenţă a Guvernului nr.17/2005 pentru stabilirea unor măsuri organizatorice la nivelul administraţiei publice centrale

1.În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.107/2007 privind modificarea alineatului (1) al articolului 2 din Ordonanţa de urgenţă a Guvernului nr.17/2005 pentru stabilirea unor măsuri organizatorice la nivelul administraţiei publice centrale, trimis cu adresa nr. PL.x 685 din 15 octombrie 2007.

La întocmirea Raportului s-au avut în vedere:
· avizul favorabil al Consiliului Legislativ nr.1293/27.09.2007;
· avizul favorabil al Comisiei juridice, de disciplină şi imunităţi nr.31/1108/2007.
Proiectul de lege a fost dezbătut şi avizat în fond, în procedură de urgenţă, în şedinţa din 30 octombrie 2007.

Proiectul de Lege are ca obiect de reglementare modificarea alineatului (1) al articolului 2 din Ordonanţa de urgenţă a Guvernului nr.17/2005, aprobată cu modificări şi completări prin Legea nr 198/2005, astfel încât structura Gărzii Naţionale de Mediu să prevadă numai comisariatele judeţene, Comisariatul Municipiului Bucureşti şi Comisariatul Rezervaţiei Biosferei „Delta Dunării” în subordinea Comisariatului General.
Prin modificarea propusă, activitatea de inspecţie şi control se va desfăşura descentralizat, la nivelul judeţelor, astfel încât capacitatea instituţională a comisariatelor judeţene să se îmbunătăţească atât prin trecerea acestora în subordinea directă a aparatului central al instituţiei, cât şi prin responsabilizarea factorilor de decizie la nivel local. 
Având în vedere cele prezentate, precum şi importanţa acestui proiect de lege, Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor aprobarea acestuia, în forma propusă de Guvern.

2. Prin obiectul de reglementare şi conţinutul său, proiectul de Lege se încadrează în categoria legilor ordinare. 
3. La lucrările Comisiei au fost prezenţi 24 de deputaţi, din totalul de 29 membrii ai Comisiei.
 Raportul Comisiei a fost adoptat cu 22 de voturi pentru şi 2 abţineri.


5. Potrivit art.75 alineatele (1) şi (3) din Constituţia României, republicată şi art.92, alin.(8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.
                       PREŞEDINTE,                            SECRETAR,

          RELU FENECHIU                      SERES DENES                                                                            

